Scriitorul basarabean Nicolae Dabija, infectat cu COVID-19, a murit la 72 de ani.
Scriitorul Nicolae Dabija a încetat din viață după ce s-a infectat cu Covid-19. În vârstă de 72 de ani, Nicolae Dabija a fost scriitor, istoric literar şi om politic din Republica Moldova. Scriitorul Nicolae Dabija s-a născut la 15 iulie 1948 în satul Codreni, raionul Cimișlia. În 1975 a debutat cu volumul de versuri "Ochiul al treilea", urmat de cărțile de poezie "Apă neîncepută", "Zugravul anonim", "Aripă sub cămașă" etc.
Scriitorul și publicistul basarabean Nicolae Dabija a murit în această noapte din cauza complicațiilor provocate de coronavirus, transmite Deschide.mdScriitorul fusese internat cu câteva zile în urmă la Institutul de Medicină Urgenţă din Chişinău. El suferea de o formă grea de COVID-19. Decesul a survenit vineri în jurul orei 04:00.În vârstă de 72 de ani, Nicolae Dabija a fost scriitor, istoric literar şi om politic din Republica Moldova, membru de onoare al Academiei Române şi membru corespondent al Academiei de Ştiinţe din Republica Moldova. Timp de mai mulţi ani a condus săptămânalul Literatura şi Arta.În calitate de redactor șef al săptămânalului "Literatura și Arta" editat de Uniunea Scriitorilor din Republica Moldova, a avut un rol important în lupta de renaștere națională din Republica Moldova de la sfârșitul anilor ’80.